**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, Serviciul S.P.F.I SOÓS ZOLTÁN**

 **Nr.** **69.171/12.09.2022**

**REFERAT DE APROBARE**

privind completarea Anexei la HCL nr. 178/30.05.2022 privind aprobarea proiectului „Eficientizare Energetică Școala Gimnazială Romulus Guga din Municipiul Târgu Mureș” în cadrul apelurilor de proiecte cu titlul PNRR/2022/C5/2/B.2.1/1/ 2/B.2.2/1/ 2/B.2.2/1- Renovarea energetica moderata sau aprofundata a clădirilor publice și valoarea maximă eligibilă a proiectului

Primăria Municipiului Târgu Mureș a depus în luna mai 2022 cererea de finanțare pentru investiția *„Eficientizare Energetică Școala Gimnazială Romulus Guga din Municipiul Târgu Mureș”*prin Programul Național de Redresare și Reziliență, în conformitate cu prevederile Ordinului ministrului Dezvoltării, Lucrărilor Publice și Administrației nr. 441/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1/ 2/B.2.2/1, PNRR/2022/C5/B.2.2/1, componenta 5 — Valul renovării, axa 2 —Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, Imobilul propus pentru eficientizarea energetică prin componenta C5 – Valul Renovării va urmări realizarea lucrărilor de construcții pentru încadrarea proiectului la categoria proiectelor pentru ”***Renovare moderată***” a clădirilor publice, care presupune asigurarea unei reduceri a consumului de energie primară de cel puțin 30% în comparație cu situația anterioară renovării și va respecta Comunicarea Comisiei Europene - *Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).*

Prin adresa nr. 88740/28.07.2022 înregistrată la Municipiul Târgu Mureș în data de 02.08.2022, Ministerul Dezvoltării, Lucrărilor Publice și Administrației ne anunță că proiectele depuse spre finanțare au intrat în etapa de verificare a conformității administrative și a eligibilității unde au fost identificate principalele probleme. În sensul celor prezentate prin ***Adresa de Clarificare nr.68.376/09.09.2022*** suntem anunțați că pentru cererile de finanțare evaluate și la care au fost identificate necorelări în cadrul acestora și/sau între acestea și documentele suport, MDLPA solicită clarificări la care termenul maxim de răspuns este de 5 zile lucrătoare, adică **15.09.2022,** motiv pentru care este imperios necesar aprobarea în regim de urgență a materialului prezentat.

Urmare acestei adrese executivul Municipiului Târgu Mureș în colaborare cu proiectantul care a elaborat raportul de Audit Energetic a verificat actele depuse pentru investiția „*Eficientizare Energetică Școala Gimnazială Romulus Guga din Municipiul Târgu Mureș”* șia completat anexa privind descrierea sumară a investiției cu soluția conformă operațiunii, precum și cu indicatorii apelului de proiecte prevăzuți în raportul de audit energetic (obligatorii conform secțiunii 1.4 din ghidul specific), conform adresei de clarificare.

Față de cele arătate mai sus, propunem spre dezbatere și aprobare, proiectul de hotărâre privind completarea Anexei la HCL nr. 179/30.05.2022 privind aprobarea proiectului „Eficientizare Energetică Școala Gimnazială Romulus Guga din Municipiul Târgu Mureș” în cadrul apelurilor de proiecte cu titlul PNRR/2022/C5/2/B.2.1/1/ 2/B.2.2/1/ 2/B.2.2/1- Renovarea energetica moderata sau aprofundata a clădirilor publice și valoarea maximă eligibilă a proiectului

 **Direcția Școli DPFIRURPL SPFI**

 **Director executiv Director Șef Serviciu**

 **Horațiu Lobonț Costașuc Irma Ijac Dana**

**AVIZAT favorabil:**

**Direcția juridică, Contencios Administrativ și Administrație Publică Locală**

**Director executiv**

**Buculei Dianora Monica**

 Întocmit: Consilier superior

 Sztancs Erzsebet

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local Al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2022**

privind completarea Anexei la HCL nr. 178/30.05.2022 privind aprobarea proiectului „Eficientizare Energetică Școala Gimnazială Romulus Guga din Municipiul Târgu Mureș” în cadrul apelurilor de proiecte cu titlul PNRR/2022/C5/2/B.2.1/1/ 2/B.2.2/1/ 2/B.2.2/1- Renovarea energetica moderata sau aprofundata a clădirilor publice și valoarea maximă eligibilă a proiectului

 ***Consiliul local al municipiului Târgu Mureş, întrunit în şedinţă \_\_\_\_\_\_\_\_\_\_de lucru,***

**Având în vedere:**

* Referatul de aprobare nr. 69.171 din data de 12.09.2022 inițiat de Primar prin Direcția D.P.F.I.R.U.R.P.L, Serviciul S.P.F.I., privind completarea Anexei la HCL nr. 178/30.05.2022 privind aprobarea proiectului „Eficientizare Energetică Școala Gimnazială Romulus Guga din Municipiul Târgu Mureș” în cadrul apelurilor de proiecte cu titlul PNRR/2022/C5/2/B.2.1/1/ 2/B.2.2/1/ 2/B.2.2/1- Renovarea energetica moderata sau aprofundata a clădirilor publice și valoarea maximă eligibilă a proiectului
* Avizele favorabile ale direcțiilor de specialitate din cadrul instituției

**În conformitate cu prevederile :**

Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare ș i reziliență al României;

**a)** Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

**b)** Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență;

**c)** Ordinului nr. 441/24.03.2022 al ministrului Dezvoltării, Lucrărilor Publice și Administrației pentru aprobarea [Ghidului specific](https://legislatie.just.ro/Public/DetaliiDocumentAfis/253224) privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice

**d)** Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,

**e)** art.7 alin.(13) din Legea nr.52/2003- republicată privind transparența decizională în administrația publică

**f)** art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e :**

**Art. 1**. Se aprobă completarea Anexei la HCL nr. 178/30.05.2022 privind aprobarea proiectului „Eficientizare Energetică Școala Gimnazială Romulus Guga din Municipiul Târgu Mureș” în cadrul apelurilor de proiecte cu titlul PNRR/2022/C5/2/B.2.1/1/ 2/B.2.2/1/ 2/B.2.2/1- Renovarea energetica moderata sau aprofundata a clădirilor publice și valoarea maximă eligibilă a proiectului conform anexei la prezenta hotărâre.

**Art.2.**  Restul prevederilor din Hotărârea Consiliului local municipal nr. 178/30.05.2022 rămân neschimbate.

 **Art. 3.** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcţia Proiecte cu Finanţare Internaţională, Resurse Umane, Relaţii cu Publicul şi Logistică și Direcția Școlii

 **Art. 5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.6.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcția Școlii

 **Viză de legaltate,**

 **Secretarul General al Municipiului Târgu Mureș**

 **Bâta Anca Voichița**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**Anexa la HCL nr. ........... din \_\_\_\_\_\_.2022**

**DESCRIERE SUMARĂ A INVESTIȚIEI**

**„**EFICIENTIZARE ENERGETICĂ SCOALĂ GIMNAZIALĂ ROMULUS GUGA ÎN MUNICIPIUL TÂRGU MUREȘ, JUDEȚUL MUREȘ**”**

Primăria municipiului Târgu Mureș intenționează să depună cererea de finanțare pentru investiția ”EFICIENTIZARE ENERGETICA SCOALA GIMNAZIALA ROMULUS GUGA IN MUNICIPIUL TARGU MURES, JUDETUL MURES”**,** prin Planul Național de Redresare și Reziliență al României, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetica moderata sau aprofundata a clădirilor publice, apelul de proiecte PNRR/2022/C5/2/B.2.1/1., B.2.2/1

Prin intermediul componentei C5 - Valul Renovării se va urmări îmbunătățirea fondului construit printr-o abordare integrată a eficienței energetice, a consolidării seismice, a reducerii riscului la incendiu și a tranziției către clădiri verzi și inteligente, conferind respectul cuvenit pentru estetică și calitatea arhitecturală a acestuia, dezvoltarea unor mecanisme adecvate de monitorizare a performanțelor fondului construit și asigurarea capacității tehnice pentru implementarea investițiilor.

În cadrul Investiției 1. Instituirea unui fond pentru Valul renovării care să finanțeze lucrări de creștere a eficienței energetice a fondului construit existent, Axa 2 - Schema de granturi pentru eficiență energetică și reziliență în clădiri publice: renovarea moderată sau aprofundată/ renovare integrată a clădirilor publice se va finanța renovarea energetică a cel puțin 2,3 milioane m² de clădiri publice, prin următoarele tipuri de proiecte: proiecte integrate (consolidare seismică și eficiență energetică) și proiecte de renovare energetică.

Obiectivul de investitii ”EFICIENTIZARE ENERGETICA SCOALA GIMNAZIALA ROMULUS GUGA IN MUNICIPIUL TARGU MURES, JUDETUL MURES” pentru care se solicita finanţare in cadrul Planului Național de Redesare și Reziliență al României, Componenta 5 – Valul Renovarii, Axa 2 – Schema de granturi pentru eficiență energetică și reziliență în clădiri publice. Operațiunea B.2: Renovarea energetica moderata sau aprofundata a clădirilor publice, va fi implementat de către UAT Târgu Mureș in județul Mureș, municipiul Târgu Mureș**.**

Realizarea lucrărilor de intervenție prevăzute în cadrul proiectului au drept scop creşterea performanţei energetice a clădirii scolii gimnaziale Romulus Guga din municipiul Târgu Mureș, respectiv reducerea consumurilor energetice cu 69%, în condiţiile asigurării şi menţinerii climatului termic interior, precum şi ameliorarea aspectului urbanistic al localităţi.

Date tehnice ale clădirii:

Suprafața construită existentă: 843,43 mp

Suprafața desfășurată existentă: 3.918,20 mp

Regim de înălțime: P+3E

Anul construirii: 1993

Funcțiunea clădirii: Clădire pentru învățământ - scoală gimnazială

Clasa de risc seismic: III

Prin intermediul acestei operațiuni vor fi sprijinite activități/acțiuni specifice realizării de lucrări de construcții pentru creșterea eficienței energetice a clădirilor publice, respectiv:

1. LUCRĂRI DE REABILITARE TERMICĂ A ELEMENTELOR CLĂDIRII

a) Termoizolarea suplimentară a pereților exteriori existenți, inclusiv aticul cu un strat de vată minerală având conductivitatea termică λ≤0,035 w/mk, cu grosimea minimă de 10 cm, montat pe fata exterioară a pereților, numai după curățarea termosistemului existent. Termoizolația va fi protejată cu o tencuială subțire armată cu plasă din fibre de sticlă (termosistem). La soclu se va prevedea vată minerală rigidă cu grosimea minimă de 10 cm, care se va prelungi sub cota trotuarului cu cca 50 cm.

b) Termoizolarea planșeului peste ultimul nivel cu un strat termoizolant din vată minerală având conductivitatea termică λ≤0,035 w/mk, de 25 cm grosime și protejarea acestuia cu o șapă armată cu fibre disperse/cu plasă din fibre de sticlă sau o podină de lemn. Pe înălțimea aticului se prevede termoizolație verticală.

c) Termoizolarea intradosului plăcii subsolului cu vată minerală/polistiren extrudat având conductivitatea termică ≤0,035 w/mk, de 10 cm grosime, urmând ca termoizolația sa fie protejată cu o tencuială subțire armată cu plasă din fibre de sticlă (termosistem).

2. ASIGURAREA SISTEMULUI DE PRODUCERE A ENERGIEI TERMICE

a) lucrări de întreținere/reparare/reabilitare a instalației interioare de distribuție a agentului termic și/sau a apei calde de consum, a corpurilor statice existente.

b) înlocuirea/dotarea cu corpuri de încălzire cu radiatoare, montarea/repararea/înlocuirea instalației de distribuție a agentului termic pentru încălzire şi apă caldă de consum;

c) reabilitarea şi modernizarea instalației de distribuție a agentului termic - încălzire şi apă caldă de consum, inclusiv zonarea (control zonal) şi echilibrarea instalațiilor termice, montarea de robinete cu cap termostatic la radiatoare şi izolarea conductelor din subsol/canal termic în scopul reducerii pierderilor de căldură şi masă;

3. LUCRĂRI DE REABILITARE/MODERNIZARE A INSTALAȚIILOR DE ILUMINAT ÎN CLĂDIRI

a) reabilitarea/modernizarea instalației de iluminat prin înlocuirea circuitelor de iluminat deteriorate sau subdimensionate;

b) înlocuirea corpurilor de iluminat fluorescent și incandescent, inclusiv suplimentarea numărului acestora, după caz, cu corpuri de iluminat cu eficientă energetică ridicata și durata mare de viața, inclusiv tehnologie LED, eventual echipate cu variatoare de culoare și/sau senzori de mișcare/prezenta acolo unde acestea se impun

4. LUCRĂRI DE INSTALARE/REABILITARE/MODERNIZARE A SISTEMELOR DE CLIMATIZARE ȘI/SAU VENTILARE MECANICĂ PENTRU ASIGURAREA CALITĂȚII AERULUI INTERIOR

a) realizarea unei instalații de ventilare mecanică centralizată sau cu unități individuale cu recuperare de energie termică în proporție de minimum 75%, cu comanda locala/centralizata pentru zona sălii de conferință/ședința

5. INSTALAREA UNOR SISTEME ALTERNATIVE CU EFICIENȚĂ ENERGETICĂ DE PRODUCERE A ENERGIEI ELECTRICE ȘI/SAU TERMICE

a) folosirea panourilor solare pentru producerea apei calde menajere.

b) folosirea panourilor fotovoltaice pentru asigurarea parțiala a necesarului de energie electrica pentru iluminat și ventilare.

6. SISTEME DE MANAGEMENT ENERGETIC INTEGRAT PENTRU CLĂDIRI, RESPECTIV MODERNIZAREA SISTEMELOR TEHNICE ALE CLĂDIRILOR, INCLUSIV ÎN VEDEREA PREGĂTIRII CLĂDIRILOR PENTRU SOLUȚII INTELIGENTE

a) montarea unor sisteme inteligente de contorizare, urmărire și înregistrare a consumurilor energetice şi instalarea unor sisteme de management energetic integrat, precum sisteme de automatizare, control şi/sau monitorizare, care vizează şi fac posibilă economia de energie la nivelul sistemelor tehnice ale clădirii;

b) implementarea sistemelor de management al consumurilor energetice prin achiziționarea şi instalarea sistemelor inteligente pentru gestionarea energiei.

7. SISTEME INTELIGENTE DE UMBRIRE PENTRU SEZONUL CALD

a) montarea unor elemente de tâmplărie cu vitraj cu control solar sau sisteme de umbrire exterioară (obloane, jaluzele, rulouri etc.) cu reglare manuală sau cu reglare automată inteligentă.

**Lucrările de intervenție privind creșterea performanței energetice sunt detaliate în raportul de audit energetic realizat de un auditor energetic pentru clădiri atestat, grad I, specialitatea CI, la Capitolul 5 – PREZENTAREA SOLUTIILOR TEHNICE DE REABILITARE SI MODERNIZARE ENERGETICA A CLADIRII EXISTENTE**.

La faza de proiectare DALI va fi analizata din punct de vedere economic, punerea in opera a următoarelor lucrări de construcții:

* reabilitarea șarpantei/ înlocuirea învelitorii cu o soluție alternativă, materiale având performanță termică superioară;
* instalarea unor sisteme descentralizate de alimentare cu energie utilizând surse regenerabile de energie, precum instalații cu captatoare solare termice sau electrice, instalații cu panouri solare fotovoltaice, microcentrale care funcționează în cogenerare de înaltă eficiență și sisteme centralizate de încălzire și/sau de răcire, pompe de căldură şi/sau centrale termice sau centrale de cogenerare pe biomasă, schimbătoare de căldură sol-aer, recuperatoare de căldură, în scopul reducerii consumurilor energetice din surse convenționale şi a emisiilor de gaze cu efect de seră etc, inclusiv achiziționarea acestora
* lucrări de recompartimentări interioare la clădirile în care se desfășoară activități educaționale;
* lucrări pentru asigurarea cerințelor de accesibilizare pentru persoanele cu dizabilități:
* sisteme de ghidaj şi orientare care utilizează tehnologia senzorilor de proximitate destinate persoanelor cu deficiențe de vedere.
* sisteme de avertizare luminoasă destinate persoanelor cu deficiențe de auz.
* dispozitive de amplificare a sunetului destinate persoanelor utilizatoare de proteze auditive.
* rampe mobile, lifturi adaptate şi alte mijloace ce pot fi integrate la nivelul construcțiilor existente în scopul deservirii populației cu dizabilități fizice.
* covoare tactile pentru infrastructura de acces în instituțiile publice de interes general.
* sisteme inteligente de umbrire pentru sezonul cald
* modernizarea sistemelor tehnice ale clădirilor, inclusiv în vederea pregătirii clădirilor pentru soluții inteligente;

De asemenea, vor fi realizate si lucrări conexe care sa conducă la creșterea performantei energetice a clădirii, astfel:

* repararea trotuarelor de protecție, în scopul eliminării infiltrațiilor la infrastructura clădirii;
* repararea/construirea acoperișului tip terasă, inclusiv repararea sistemului de colectare a apelor meteorice de la nivelul terasei;
* demontarea instalațiilor şi a echipamentelor montate aparent pe fațadele/terasa clădirii, precum şi remontarea acestora după efectuarea lucrărilor de intervenţie;
* repararea elementelor de construcție ale fațadei care prezintă potențial pericol de desprindere şi/sau afectează funcționalitatea clădirii;
* refacerea finisajelor interioare în zonele de intervenţie;
* reabilitarea/ modernizarea instalației electrice, înlocuirea circuitelor electrice deteriorate sau subdimensionate.

Durata de implementare a investiției: 24 luni

Ulterior implementării măsurilor și lucrărilor prezentate anterior, **aferente pachetului de soluții PS 2 din Raportul de audit energetic**, se vor înregistra următoarele economii de energie, respectiv indicatori ai apelului de proiecte, conform punctului 1.4 din ghidul specific - Condiții de accesare a fondurilor europene aferente PNRR în cadrul apelurilor de proiecte PNRR/2022/C5/2/B.2.1/1 si PNRR/2022/C5/2/B.2.2/1.

|  |  |  |
| --- | --- | --- |
| **Rezultate** | **Valoare la începutul implementării proiectului** | **Valoare la finalul implementării proiectului**  |
| Consumul anual specific de energie finală pentru încălzire (kWh/m2 an) | 155,71 | 7,94 |
| Consumul de energie primară totală (kWh/m2 an) | 258,87 | 46,30 |
| Consumul de energie primară totală utilizând surse convenționale (kWh/m2 an) | 258,87 | 27,47 |
| Consumul de energie primară totală utilizând surse regenerabile (kWh/m2 an) | 0 | 18,82 |
| Nivel anual estimat al gazelor cu efect de seră (echivalent kgCO2/m2 an) | 42,06 | 4,25 |

|  |  |
| --- | --- |
| Indicatori  |  |
| Arie desfășurată de clădire publică, renovată energetic (m2) | 3918,20 m2 |
| Puncte de încărcare rapidă (cu putere peste 22kW) instalate pentru vehicule electrice (număr) | 0 |
| Persoane care beneficiază în mod direct de măsuri pentru adaptarea la schimbările climatice (număr elevi, personal didactic si auxiliar) | 888 |